cyanic-selkie/wikianc huggingface dataset:
ব্যাসিলিস্ক
প্রাপ্তিস্থান
thumb|left|পানির উপর দৌড়ানো ব্যাসিলিস্ক মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।
আকার
প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে।।
বহিঃসংযোগ
Basiliscus basiliscus
এক্সবক্স (কনসোল)
এক্সবক্স (Xbox) যুক্তরাষ্ট্রের মাইক্রোসফটের নির্মিত ও মালিকানাধীন একটি ভিডিও গেমিং ব্র‍্যান্ড। এ ব্র‍্যান্ডের অধীনে তিনটি ভিডিও গেম কনসোল, এপ্লিকেশন (গেম), স্ট্রিমিং সেবা ও অনলাইন সেবা এক্সবক্স লাইভ রয়েছে। নভেম্বর ২০০১ সালে যুক্তরাষ্ট্রে প্রথম এ ব্র‍্যান্ডের সাথে পরিচয় করিয়ে দেয়া হয়।
এক্সবক্স
অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ। অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো।
এক্সবক্স ৩৬০
এক্সবক্স ৩৬০ অরিজিনাল এক্সবক্সের উত্তরসুরি হিসেবে নভেম্বর ২০০৫ সালে, সনির প্লেস্টেশন ৩ ও নিন্টেন্ডোর উই এর প্রতিযোগী হিসেবে বাজারে আসে। জুন ৩০, ২০১৩ অনুযায়ী, বিশ্বব্যাপী ৭২০ লক্ষ এক্সবক্স ৩৬০ কনসোল বিক্রি হয়েছে। প্রাতিষ্ঠানিকভাবে এক্সবক্স ৩৬০ মে ১২, ২০০৫ সালস এমটিভিতে অবমুক্ত করা হয়।
এক্সবক্স ওয়ান
এক্সবক্স নভেম্বর ২২, ২০১৩ সালে উত্তর আমেরিকায় এক্সবক্স ৩৬০-এর উত্তরসুরি হিসেবে মুক্তি পায়। ভিডিও গেমের অষ্টম প্রজন্ম হিসেবে এটি সনির প্লেস্টেশন ৪ এবং নিন্টেন্ডোর উই ইউ ও সুইচের প্রতিযোগী হিসেবে অবতীর্ণ হয়।
শিবাকাসি
শিবাকাসি হল ভারতের তামিলনাড়ু রাজ্যের বিরুধুনগর জেলার একটি শহর এবং পৌর কর্পোরেশন। এই শহরটি আতশবাজি, ম্যাচবক্স এবং মুদ্রণ শিল্পের জন্য পরিচিত। শুধুমাত্র শিবাকাশী শহরই ভারতের প্রায় 90% ফায়ার ক্র্যাকার প্রয়োজনীয়তা পূরণ করে। দ্রুত শিল্প বৃদ্ধির কারণে এই শহরটিকে ভারতের লিটল জাপানও বলা হয়। শিবাকাশীর শিল্পগুলি ₹20 বিলিয়ন (US$260 মিলিয়ন) আনুমানিক টার্নওভার সহ 250,000 জনেরও বেশি লোককে নিয়োগ করে। শিবকাশী 15 শতকে পান্ড্য রাজা হরিকেসারি পারক্কিরমা পান্ডিয়ানের রাজত্বকালে প্রতিষ্ঠিত হয়েছিল। শহরটি মাদুরাই সাম্রাজ্যের একটি অংশ ছিল এবং বিভিন্ন সময়ে পরবর্তী পান্ড্য, বিজয়নগর সাম্রাজ্য, মাদুরাই নায়ক, চান্দা সাহেব, কর্নাটিক রাজ্য এবং ব্রিটিশদের দ্বারা শাসিত হয়েছে। 1899 সালে ব্রিটিশ রাজের সময় একটি বড় দাঙ্গা হয়েছিল। শিবকাশী ভারতের ছোট্ট জাপান পৌরসভা একটি মন্দির টাওয়ারের চারপাশে শহরের চিত্র বদরকালী আম্মান মন্দিরের টাওয়ারের চারপাশে শহরের চিত্র ডাকনাম(গুলি): ভারতের ছোট্ট জাপান, ভারতের ক্র্যাকার সিটি শিবাকাসি তামিলনাড়ু শিবাকাসি শিবাকাসি-এ অবস্থিত ভারতের তামিলনাড়ুতে অবস্থান তামিলনাড়ুর মানচিত্র দেখান ভারতের মানচিত্র দেখান সব দেখাও স্থানাঙ্ক: 9.45°N 77.8167°E দেশ ভারত রাষ্ট্র তামিলনাড়ু জেলা বিরুধুনগর রাজস্ব বিভাগ শিবকাশী তালুক শিবকাশী প্রতিষ্ঠিত দ্বারা হরিকেশরী পরকীরাম পান্ডিয়ান জন্য নামকরণ করা হয়েছে ভগবান বারাণসী শিবন সরকার • প্রকার পৌরসভা • শরীর শিবকাশী কর্পোরেশন এলাকা • মোট 46.27 কিমি2 (17.86 বর্গ মাইল) উচ্চতা 101 মি (331 ফুট) জনসংখ্যা (2021) 260,047[1] অসুর(গুলি) শিবকাশিয়ান ভাষা • দাপ্তরিক তামিল সময় অঞ্চল UTC+5:30 (IST) পিন 626123, 626124, 626189, 626130 টেলিফোন কোড 04562 যানবাহন নিবন্ধন TN 67, TN 84, TN 95 ওয়েবসাইট virudhunagar.nic.in শিবকাশীতে শুষ্ক আবহাওয়া রয়েছে, এটি তুলা, মরিচ এবং বাজরার মতো শুকনো ফসলের জন্য উপযুক্ত করে তোলে। ভদ্রকালী আম্মান মন্দির শহরের সবচেয়ে বিশিষ্ট নিদর্শনগুলির মধ্যে একটি। শিবাকাসি হল শিবাকাশী নির্বাচনী এলাকার একটি অংশ এবং প্রতি পাঁচ বছর পরপর এর বিধানসভার সদস্য নির্বাচন করে এবং বিরুধুনগর কেন্দ্রের একটি অংশ যা তার সংসদ সদস্য নির্বাচিত করে। শিবাকাশী স্থানীয়ভাবে মিউনিসিপ্যাল ​​কর্পোরেশন দ্বারা পরিচালিত হয় যা 53.67 কিমি 2 (20.72 বর্গ মাইল) এলাকা জুড়ে রয়েছে। সড়কপথগুলি শহরে যাতায়াতের প্রধান মাধ্যম, যেখানে রেলপথ সংযোগও রয়েছে। 2011 সালে, শিবাকাশীর জনসংখ্যা ছিল 285,827 জন।
সের্গেই আইজেনস্টাইন
সের্গেই আইজেনস্টাইন (Сергей Михайлович Эйзенштейн; ২৩ জানুয়ারি, ১৮৯৮ - ১১ ফেব্রুয়ারি, ১৯৪৮) সোভিয়েত চলচ্চিত্র পরিচালক এবং চলচ্চিত্র তাত্ত্বিক। তার বিখ্যাত চলচ্চিত্র হচ্ছে ব্রনিয়েনোসেৎস পটিয়োমকিন‎, অক্টোবর: দিসিত দিনি কাতরয় পুত্রিস্লি মির, আলেক্সান্দ্‌র নেভ্‌স্কি এবং ইভান গ্রোজ্‌নি। তার চলচ্চিত্রে মন্তাজের অসাধারণ ব্যবহার দেখা যায়। মাত্র আটটি ছবি করে বিশ্বের অন্যতম শ্রেষ্ঠ 'চিত্র পরিচালক আখ্যায়িত হন তিনি। যদিও তিনি চিত্রনাট্য ও প্রকল্প রচনা করেছেন প্রায় পঞ্চাশের ওপর যেগুলোর একটিও বাস্তবের মাটিতে পা রাখেনি।
প্রারম্ভিক জীবন
thumb|upright|left|মিখাইল ও জুলিয়া আইজেনস্টাইনের সাথে শিশু সের্গেই।
আইজেনস্টাইন ১৮৯৮ সালের ২৩ জানুয়ারি লাটভিয়ার রিগায় (তৎকালীন রুশ সাম্রাজ্যের অন্তর্গত লিভোনিয়া গভর্নরেট) এক মধ্যবিত্ত পরিবারে জন্মগ্রহণ করেন। কিন্তু তার পরিবার তার শৈশবে বেশ ক'বার বসতি পরিবর্তন করেন, আইজেনস্টাইন নিজেও পরবর্তীতে এই ধারা বজায় রাখেন। তার পিতা মিখাইল ওসিপোভিচ আইজেনস্টাইন জার্মান ইহুদি পরিবারে জন্মগ্রহণ করেন। ওসিপোভিচের পিতা ওসিপ আইজেনস্টাইন পরে খ্রিস্টান ধর্ম গ্রহণ করেন এবং তার মাতা ছিলেন সুইডিশ বংশোদ্ভূত। সের্গেইয়ের মাতা জুলিয়া ইভানোভ্‌না কনেৎস্কায়া রুশ গোঁড়া পরিবারে জন্মগ্রহণ করেন। অন্য একটি সূত্র মতে তার দাদা-দাদী দুজনেই বাল্টিক জার্মান বংশোদ্ভূত ছিলেন। আইজেনস্টাইনের পিতা ছিলেন একজন স্থাপত্যশিল্পী এবং মাতা ছিলেন একজন ধনাঢ্য ব্যবসায়ীর কন্যা। জুলিয়া ১৯০৫ সালে রুশ বিপ্লবের সময় সের্গেইকে নিয়ে রিগা ছেড়ে সেন্ট পিটার্সবার্গে চলে যান। আইজেনস্টাইন মাঝে মাঝে তার পিতার সাথে দেখা করতে আসত। তার পিতা ১৯১০ সালে সেন্ট পিটার্সবার্গে যান। তার পিতা মাতার বিচ্ছেদের পর তার মাতা জুলিয়া ফ্রান্সে চলে যান। আইজেনস্টাইন গোঁড়া খ্রিস্টান হিসেবে বেড়ে ওঠেন, কিন্ত পরে তিনি নিজেকে নাস্তিক দাবী করেন।
আইজেনস্টাইন পেত্রোগ্রাদ ইনস্টিটিউট অব সিভিল ইঞ্জিনিয়ারিংয়ে স্থাপত্য ও প্রকৌশল বিষয়ে অধ্যয়ন করেন। ১৯১৮ সালে তিনি স্কুল ত্যাগ করে বলশেভিক বিপ্লবে যোগ দিতে রেড আর্মিতে যোগ দেন, যদিও তার পিতা মিখাইল বিরোধী দলকে সমর্থন করতেন। এই বিপ্লবে জারতন্ত্রের পতন হলে তার পিতা জার্মানিতে চলে যান এবং সের্গেই পেত্রোগ্রাদ থেকে ভলগ্‌দা ও দিভিনস্কে যান। ১৯২০ সালে অক্টোবর বিপ্লবের প্রচারণামূলক সাফল্যের পর সের্গেইকে মিন্‌স্কে কমান্ড পজিশনে স্থানান্তরিত করা হয়। এই সময়ে তিনি কাবুকি থিয়েটারে যোগ দেন এবং জাপানি ভাষা শিখেন। সেখানে তিনি ৩০০ কাঞ্জি বর্ণ শিখেন, যা তাকে তার চিত্র উন্নয়নের কাজে অনুপ্রেরণা জোগিয়েছে বলে উল্লেখ করেন। এই শিক্ষার ফলে তিনি জাপানেও ভ্রমণ করেন।
দৈনিক বাশারাত
ডেইলি বাশারত (উর্দু: روزنامہ بشارت) একটি উর্দু সংবাদপত্র যা পাকিস্তানের করাচি থেকে প্রকাশিত হয়। এছাড়াও হায়দরাবাদ এবং গিলগিটেও এর প্রকাশনা রয়েছে। এটি গত ৬১ বছর থেকে ধারাবাহিকভাবে প্রকাশিত সিন্ধুর প্রাচীনতম উর্দু পত্রিকা।
দৈনিক বাশারত ই-পেপার এবং ওয়েবসাইটের আকারে ইন্টারনেটে উপলভ্যও রয়েছে। ওয়েবসাইটটিতে উর্দু এবং ইংরেজি উভয় ভাষায় সংবাদ রয়েছে।
জাতিসংঘ সদর দপ্তর
জাতিসংঘ সদর দপ্তর যুক্তরাষ্ট্রের নিউ ইয়র্ক সিটিতে অবস্থিত একটি কমপ্লেক্স। ১৯৫২ সালে নির্মাণের পর থেকে এটি জাতিসংঘের দাপ্তরিক কার্যালয় হিসেবে ব্যবহৃত হয়ে আসছে। নিউ ইয়র্ক সিটির ম্যানহাটন বরোর টার্টল বে এলাকায় এটি অবস্থিত। এই কমপ্লেক্সের সামনে ইস্ট রিভার অবস্থিত। এর পশ্চিমে ফার্স্ট এভিনিউ, দক্ষিণে ইস্ট ফোর্টি সেকেন্ড স্ট্রিট, ইস্ট ফোর্টি এইটথ্‌ স্ট্রিট উত্তরে এবং পূর্বে ইস্ট রিভার অবস্থিত। টার্টল বে নামটি অনেক সময় জাতিসংঘের সদর দপ্তর বা পুরো জাতিসংঘকে বোঝাতে ব্যবহৃত হয়।
পরিকল্পনা ও নির্মাণ
সদর দপ্তর নির্মাণের জন্য জাতিসংঘ বিভিন্ন দেশের শীর্ষস্থানীয় স্থপতিদের সমন্বয়ে একটি বহুজাতিক কমিশন গঠনের সিদ্ধান্ত নেয়। মার্কিন স্থপতি ওয়ালেস হ্যারিসনকে এই পরিকল্পনার জন্য পরিচালক নিযুক্ত করা হয়। স্থপতি, পরিকল্পনাবিদ ও প্রকৌশলীদের নিয়ে একটি পরিকল্পনা উপদেষ্টাদের একটি বোর্ড গঠন করা হয়। এই বোর্ডে সোভিয়েত ইউনিয়নের এন. ডি. ব্যাসোভ, বেলজিয়ামের গ্যাস্টন ব্রুনফট, কানাডার আর্নেস্ট কর্মিয়ার, ফ্রান্সের লে কর্বুজিয়ের, চীনের লিয়াং-সিউ চেং, সুইডেনের সভেন মার্কিলাস, ব্রাজিলের অস্কার নিয়েমার, যুক্তরাজ্যের হওয়ার্ড রবার্টসন, অস্ট্রেলিয়ার জি. এ. সলিউক্স এবং উরুগুয়ের জুলিও ভিলামাও ছিলেন।
জাতিসংঘ প্রথমে চিন্তা করেছিল সদর দপ্তরের জন্য একটি স্বাধীন-স্বয়ংসম্পূর্ণ শহর নির্মিত হবে। কিন্তু নানাবিধ বাধা-বিপত্তির কারণে এই উচ্চাভিলাসী পরিকল্পনা ব্যর্থ হয়। ১৯৪৭ সালের ফেব্রুয়ারি থেকে জুন পর্যন্ত পরিকল্পনা বোর্ড কমপক্ষে ৪৫টি নকশা প্রস্তুত করে। অনেক পর্যলোচনার পরে হ্যারিসন, অস্কার নিয়েমারের ৩২ নং প্রকল্প ও লে কর্বুজিয়েরের ২৩ নং প্রকল্পের ভিত্তিতে চূড়ান্ত নকশা বাস্তবায়নের সিদ্ধান্ত নেয়। এই চূড়ান্ত নকশাকে পরবর্তিতে আরো কিছু পরিবর্তন ও সংশোধন করা হয় এবং এর ভিত্তিতে ভবনটি নির্মিত হয়। নিউ ইয়র্ক সিটির সাথে করা চুক্ত অনুযায়ী ভবনটি স্থানীয় অগ্নি নিরাপত্তা ভবন নির্মাণের বেশ কিছু নীয়মনীতি মানলেও সব নিয়ম মানেনি। মহাসচিবের কার্যালয়টি ভবনের ৩৮তম তলায় অবস্থিত। ১৯৪৮ সালে নির্মাণ কাজ শুরু হলেও ভবনটির ভিত্তি প্রস্তর ১৯৪৯ সালের ২৪ অক্টোবর স্থাপিত হয়। এর কাজ শেষ হয় ১৯৫২ সালে। এই নির্মাণকাজের জন্য প্রয়োজনীয় ৬৫ মিলিয়ন ডলার অর্থ সুদমুক্ত ঋণের মাধ্যমে যুক্তরাষ্ট্রের সরকার প্রদান করে।
বিকল্প প্রস্তাবনা
নিউ ইয়র্ক সিটি নির্বাচনের পূর্বে বিশ্বের অনেক দেশের শহর জাতিসংঘ সদর দপ্তর নির্মাণের জন্য জমি দিতে চেয়েছিল। যুক্তরাষ্ট্রের বিভিন্ন শহর ও স্থান পর্যালোচলনা করার পরে ইস্ট রিভার তীরবর্তী স্থানটি নির্বাচিত হয়। একটি শক্তিশালী চক্রান্তকারী ও স্বার্থান্বেষী গোষ্ঠী সুইজারল্যান্ডের জেনেভায় লীগ অফ নেশনস কমপ্লেক্সের জায়গাটিকে প্রস্তাব করেছিল। এছাড়া অনেক দেশের অনেক নেতৃবর্গ এই নির্মাণকাজের জন্য স্থানের ব্যাপারে প্রস্তাব করেছিলেন। ম্যানহাটনের ইস্ট রিভার পার্শ্ববর্তী স্থানটি নির্বাচনের আগে সান ফ্রান্সিসকো, মেরিন কাউন্টি, ফিলাডেলফিয়া, বোস্টন, কুইন্স, নিউ ইয়র্কের ওয়েস্টচেস্টার কাউন্টি এবং কানেক্টিকাটের ফেয়ারফিল্ড কাউন্টি বিবেচনা করা হয়েছিল। কিন্তু জন রকফেলার ইস্ট রিভার পার্শ্ববর্তী স্থানটি ক্রয়ের জন্য ৮.৫ মিলিয়ন ডলার দান করার ঘোষণা দেয়ার পরই জায়গাটি নির্বাচিত হয়।
অস্কার নিয়েমার এবং লে কর্বুজিয়ের
নিউ ইয়র্কে আসার পর লে কর্বুজিয়েরে অনুরোধে অস্কার নিয়েমার তার সাথে সাক্ষাৎ করেন। ইতোমধ্যে লে কর্বুজিয়ের তার প্রস্তুতকৃত ডিজাইনটি নির্বাচন করার জন্য পরিকল্পনা বোর্ডে তদবীর করে আসছিলেন। তিনি নিয়েমারকে অনুরোধ করেন ডিজাইন জমা না দিতে। এর পরিবর্তে নিয়েমারকে কর্বুজিয়ের তার কাজে সাহায্য করতে বলেন। কিন্তু বোর্ডের পরিচালক হ্যারিসনের ক্রমাগত অনুরোধ ও নির্দেশে নিয়েমার অবশেষে তার করা ডিজাইন বোর্ডে জমা দিতে সম্মত হন।
পরিকল্পনা বোর্ড ৪৫টি ডিজাইন মূল্যায়ন করে। নিয়েমারের ৩২ নম্বর ডিজাইনটি এতে নির্বাচিত হয়। কর্বুজিয়েরের ২৩ নম্বর ডিজাইনে একটি ভবনের মধ্যে সাধারণ পরিষদ ও অধিবেশন হল প্রস্তাব করা হয়েছিল কিন্তু নিয়েমারের ডিজাইনে সাধারণ পরিষদকে অধিবেশন হল থেকে পৃথক করা হয়েছিল। নিয়েমারের এই ডিজাইনে পরিষদ অংশকে ইস্ট রিভারের পাশে এবং অধিবেশন হলকে সচিবালয় ভবনের ডান পাশে স্থান দেয়া হয়েছিল। এতে জমিকে খন্ডিত না করলেও একটি বড় জায়গাজুড়ে পুরো কমপ্লেক্স তৈরির প্রস্তাবনা ছিল।
আন্তর্জাতিক বৈশিষ্ট্য
জাতিসংঘ সদর দপ্তরের স্থানটির একটি বৈশ্বিক মর্যাদা রয়েছে। একারণে মাঝেমধ্যে জাতিসংঘের নিয়ম-নীতি নিউ ইয়র্ক শহরের আইনকে উপেক্ষা করে, কিন্তু অপরাধ সংঘটনের ক্ষেত্রে এসব নীতি প্রযোজ্য হয় না। জাতিসংঘ সদর দপ্তর মার্কিন যুক্তরাষ্ট্রের আইনের এখতিয়ারের মধ্যে পরে। জাতিসংঘের কিছু সদস্যের কূটনৈতিক অব্যাহতি সুবিধা রয়েছে। জাতিসংঘ সদর দপ্তরের ব্যবসা ও মুদ্রা আদান-প্রদানে মার্কিন ডলার ব্যবহৃত হয়। ইংরেজি ও ফরাসি ভাষা দাপ্তরিক ভাষা হিসেবে ব্যবহৃত হয়। দৈনিক তথ্যের আদান-প্রদানে ও সদর দপ্তরের সকল চিহ্ন ইংরেজি ও ফরাসি ভাষাতে লিখিত। ফরাসি ও স্প্যানিশ জাতিসংঘের অর্থনৈতিক ও সামাজিক পরিষদের দাপ্তরিক ভাষা। আরবি, চীনা, ইংরেজি, ফরাসি, রাশিয়ান ও স্প্যানিশ জাতিসংঘ সাধারণ পরিষদের দাপ্তরিক ভাষা।
এই ভবনের ঠিকানা হল জাতিসংঘ সদর দপ্তর, নিউ ইয়র্ক, এনওয়াই ১০০১৭, যুক্তরাষ্ট্র। নিরাপত্তার কারণে এই ঠিকানায় প্রেরিত সব চিঠি জীবাণুমুক্ত করা হয়। জাতিসংঘ ডাক প্রশাসন জাতিসংঘের জন্যে স্ট্যাম্প প্রণয়ন করে যা এই ভবন থেকে প্রেরিত সব চিঠিতে যুক্ত করা হয়। সাংবাদিকরা যখন এই ভবন থেকে রিপোর্টিং করে তখন তারা তাদের অবস্থান হিসেবে "নিউ ইয়র্ক"-এর পরিবর্তে "জাতিসংঘ" ব্যবহার করে।
কাঠামো
সাধারণ অধিবেশ ভবনে অধিবেশ হল অবস্থিত। এর ধারণক্ষমতা ১৮০০। ১৬৫ ফুট দৈর্ঘ্য ও ১১৫ ফুট প্রস্থ বিশিষ্ট এই হলটি কমপ্লেক্সের সর্বাধিক বড় ঘর। এই হলে ফরাসি ফের্নাড লিগার নির্মিত দুইটি প্রাচীরচিত্র রয়েছে। হলের সামনের ভাগে বক্তৃতা মঞ্চ অবস্থিত। সাধারণ অধিবেশনের প্রেসিডেন্ট, মহাসচিবের জন্য বক্তৃতা মঞ্চে সবুজ মার্বেলের তৈরি ডেস্ক রয়েছে। এর পেছনে রয়েছে সোনালী পটভূমিতে অঙ্কিত জাতিসংঘের প্রতীক।
ফিলিস্তিন বিশ্ববিদ্যালয়
ফিলিস্তিন বিশ্ববিদ্যালয় (UP ,ইউপি; আরবি: جامعة فلسطين) ফিলিস্তিনের উচ্চশিক্ষার একটি বেসরকারী প্রতিষ্ঠান যেটি আল-জাহরা (গাজা শহরের দক্ষিণে) অবস্থিত, যা জর্ডান, সৌদি আরব ও সিরিয়ায় ক্যাম্পাস পরিচালনা করা হয়। বিশ্ববিদ্যালয়টি ২০০৫ সালে প্রতিষ্ঠিত হয়।
প্রতিটি বিশেষায়িত ক্ষেত্রে একটি দক্ষ শিক্ষকের সুপারভাইজরি কমিটি আছে যাদের সর্বোচ্চ একাডেমিক মান এবং বিভিন্ন বিশ্ববিদ্যালয়ের ভাল পেশাগত অভিজ্ঞতা অনুযায়ী নির্বাচন করা হয়। তাছাড়া,  শিক্ষক ও ছাত্রদের মধ্যে যোগাযোগ সংগঠিত করার জন্য দায়িত্বপ্রাপ্ত একটি আইটি ইউনিট আছে এবং এই প্রযুক্তিগত কর্মসূচিটি বিশ্ববিদ্যালয় দল দ্বারা  বিকশিত করা হয়, যা UPINAR অফিস সময়ে UPINAR পরিবর্ধনের মাধ্যমে শিক্ষার কার্যকারিতা বৃদ্ধি ও একাডেমিক প্রোগ্রামের প্রত্যাশিত লক্ষ্য এবং ফলাফল পূরণ করতে পারে। এই প্রক্রিয়াটি ভালো মানের কোর্স ও পদ্ধতি প্রদানের মাধ্যমে একটি অতুলনীয় পার্থক্য তৈরি করার প্রাথমিক ধাপ।
সাধারণত, প্যালেস্টাইন বিশ্ববিদ্যালয়ের প্রতিষ্ঠাতার একটি স্বতন্ত্র খ্যাতি রয়েছে এবং ফিলিস্তিন অঞ্চল এবং বিশ্বের উচ্চ শিক্ষাপ্রতিষ্ঠানের মানচিত্রে একটি নেতৃস্থানীয় অবস্থানে থাকার যোগ্যতা রাখেন।
ফিলিস্তিন বিশ্ববিদ্যালয় দেশের নাম বহনকারী একমাত্র বিশ্ববিদ্যালয়। এটা সরকারের অধীন নয় এবং কোন রাজনৈতিক দল সমর্থিত নয়।  সর্বস্তরের মানুষ থেকে এখানকার কর্মী নেয়া হয়। এখানকার অ্যাকাডেমিক স্টাফরা পশ্চিমা, এশিয়া ও মধ্যপ্রাচ্য থেকে গ্র্যাজুয়েট প্রাপ্ত ।  শিক্ষকদের এই সংগ্রহ ফিলিস্তিন বিশ্ববিদ্যালয়কে প্রকৃত শিক্ষার কেন্দ্রে পরিণত করেছে।  ইউপি ক্যাম্পাস জীবন রাজনীতি মুক্ত।
উগান্ডা-তানজানিয়া যুদ্ধ
উগান্ডা-তানজানিয়া যুদ্ধ হয় ১৯৭৮-৭৯ সালে উগান্ডা এবং তানজানিয়ার মধ্যে।
পূর্ব কথা
১৯৭১ এ সামরিক অভুথানের মধ্য দিয়ে ইদি আমিন উগান্ডার ক্ষমতা দখল করেন। তানজানিয়ার প্রেসিডেন্ট জুলিয়াস নায়ারে উগান্ডার ক্ষমতাচুত প্রেসিডেন্ট মিলতন অবতেকে আশ্রয় দেন ২০ হাজার উদ্বাস্তুসহ। এক বছর পর তারা উগান্ডাকে আক্রমণের বৃথা চেষ্টা করেন। আমিন নায়ারেকে দোষারোপ করেন তার শত্রুকে সমর্থনের জন্য। দুই দেশের ভিতর সম্পর্কের অবনতি হতে থাকে। ১৯৭৮ এর অক্টোবরের শুরুর দিকে কাম্পালাতে বিদ্রোহীরা আমিনের বাসভবন আক্রমণ করে। আমিন হেলিকপ্টারে করে সপরিবারে পালিয়ে রক্ষা পান। এদিকে আমিনের ভাইস প্রেসিডেন্ট মুস্তাফা আর্দ্রিসি সন্দেহজনক গাড়ি দুর্ঘটনায় আহত হন। আর্দ্রিসির অণুগত সৈন্যরা বিদ্রোহ করল। আমিনের সৈন্যরা বিদ্রোহ দমন করল। মুস্তাফা আর্দ্রিসির কিছু সৈন্য তানজানিয়াতে পালিয়ে গেল। বিদ্রোহ তানজানিয়াতে ছড়িয়ে পড়লো। আর্দ্রিসির সৈন্যরা মিলতন অবতের সৈন্যদের সাথে মিলিত হয়ে আমিনের বিরুদ্ধে যুদ্ধ ঘোষণা করল। আমিন তানজানিয়ার বিরুদ্ধে যুদ্ধ ঘোষণা করলেন। উগান্ডার সরকারি বাহিনী তানজানিয়ার কাগারা অঞ্চলের বিরোধপূর্ণ জায়গা দখল করে নিল।
যুদ্ধ
নায়ারে তানজানিয়ার পিপলস ডিফেন্স ফোরসকে উগান্ডার আর্মির বিরুদ্ধে মোতায়েন করেন। কয়েক সপ্তাহের ভিতর ৪০০০০ নিয়মিত সৈনিকের সাথে ৬০০০০ পুলিশ,মিলিসিয়া,কারারক্ষী যোগ দেন। উগান্ডার আমিন বিরোধিরা উগান্ডান ন্যাশনাল লিবারেশন আর্মি গঠন করে নায়ারের সাথে যোগ দেন। রাশিয়ান বিএম কাতুস্কা দিয়ে তানজানিয়ানরা উগান্ডার সেনাদের উপর গোলা বর্ষণ করে। উগান্ডা সেনাবাহিনী পিছিয়ে যায়। লিবিয়ার মুয়াম্মর আল-গাদ্দাফি ২৫০০ সৈন্য, টি ৫৪, টি ৫৫ ট্যাংক, মিগ ২১, টু ২২ বিমান ও গোলা বারুদ দিয়ে সাহায্য করেন। কিন্তু লিবিয়ানরা খুব দ্রুত টের পায় তারাই সম্মুখ যুদ্ধ করছে এবং উগান্ডান সেনারা পরিবহন ট্রাক দিয়ে তানজানিয়া থেকে লুটের মাল উগান্ডাতে নিয়ে যাচ্ছে। তানজানিয়া ও উগান্ডার বিদ্রোহীরা কাম্পালা অভিমুখে যাত্রা করে কিন্তু লুকাইয়া অঞ্চলে জলাভূমির কারণে থেমে যায়।
তানজানিয়ার ২০১ তম ব্রিগেড জলাভূমি পাড়ির সিদ্ধান্ত নেয়। ২০৮ তম জলাভূমির পচ্চিম দিক দিয়ে বিকল্প পথে অগ্রসর হয়। কিন্তু ১৯৭৯ এর ১০ মার্চ লিবিয়ানদের একটি ব্রিগেডের সাথে সংঘর্ষে ২০১ তম ব্রিগেড পিছু হটে। কিন্তু ২০১ ব্রিগেড সুসংঘটিত হয়। তারা দক্ষিণ ও ২০৮ ব্রিগেড উত্তর দিক দিয়ে ১১-১২ তারিখের রাতে লিবিয়ানদের উপর হামলা করে। লিবিয়ানদের প্রতিরোধ চূর্ণ বিচূর্ণ হয়ে যায়। ওই দিন ২০০ লিবিয়ান ও ২০০ উগান্ডার সরকারি সৈন্য নিহত হয়। ১০ই এপ্রিল ১৯৭৯। তানজানিয়া ও উগান্ডার বিদ্রোহীদের হাতে এন্তেবে বিমানবন্দর এবং রাজধানী কাম্পালার পতন ঘটে। সেখানে লিবিয়ান ও উগান্ডার সরকারি সৈন্যদের প্রবল প্রতিরোধ সত্ত্বেও তানযানিয়ান্দের বিজয় ঘটে। আমিন প্রথমে লিবিয়া পরে সৌদি আরব পালিয়ে যান। লিবিয়ান আর্মি পিছু হটে। উগান্ডার নির্বাচন পর্যন্ত তানজানিয়ার সেনারা সেখানে ছিল। শেষ হয় ইদি আমিনের শাসন।
লেনডেন পিন্ডলিং
দ্য রাইট অনারেবল স্যার লেনডেন পিন্ডলিং, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।
লেনডেন ইমপেরিয়াল প্রাইভে কাউন্সিলের একজন সদস্য ছিলেন ও রাণী দ্বিতীয় এলিজাবেথ কর্তৃক নাইট হিসেবে ভূষিত হন।
জন্ম ও শিক্ষা
পিন্ডলিং ২২শে মার্চ ১৯৩০ সালে নাসাউ-এর ম্যাসন এডিসনে তার দাদার বাড়িতে জন্মগ্রহণ করেন। তার পিতার নাম আর্নোল্ড পিন্ডলিং ও মতা ভাইওলা পিন্ডলিং। পিন্ডলিং-এর পিতা জ্যামাইকার অধীবাসি ছিলেন যিনি প্রথমদিকে রাজকীয় বাহমা পুলিশ ফোর্সে কন্সটেবল হিসেবে যোগদান করতে বাহামা দ্বীপপুঞ্জে চলে আসেন। লেনডেন নাসাউ-এর ইস্ট স্ট্রিটে বেড়ে উঠেন ও ১৯৪৩-১৯৪৬ পর্যন্ত এলিট সরকারি উচ্চ বিদ্যালয়ে লেখাপড়া করেন। ১৬ বছর বয়সে স্নাতক সম্পন্ন করে তিনি পোস্ট অফিস সেভিং ব্যাংকে করণিকের কাজ নেন। পরবর্তীতে তিনি আইন বিষয়ে অধ্যয়নের জন্য লন্ডন পাড়ি জমান। ১৯৫২ সালে তিনি লন্ডন বিশ্ববিদ্যালয়ের কিং’স কলেজ থেকে ব্যাচেলর অফ ল (এলএলবি) ডিগ্রি অর্জন করেন। ১৯৫৩ সালের ফেব্রুয়ারিতে মিডল টেম্পলে ইংরেজ বারে ওকালতি ও জুন ১৯৫৩ সালে বাহামা বারে ওকালতি করেন।
স্কটল্যান্ড জাতীয় মহিলা ক্রিকেট দল
স্কটল্যান্ড জাতীয় মহিলা ক্রিকেট দল আন্তর্জাতিক ক্রিকেট অঙ্গনে মহিলাদের ক্রিকেটে স্কটল্যান্ডের প্রতিনিধিত্ব করছে। দলটি ওয়াইল্ডক্যাটস ডাকনামে পরিচিতি। ক্রিকেট স্কটল্যান্ড কর্তৃক এটি পরিচালিত হয়। এছাড়াও, আন্তর্জাতিক ক্রিকেট কাউন্সিলের (আইসিসি) সহযোগী সদস্যের মর্যাদা লাভ করেছে এ দলটি।
ইতিহাস
আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।
২০০১ সালের ইউরোপীয় চ্যাম্পিয়নশীপের ন্যায় প্রথম আন্তর্জাতিক প্রতিযোগিতায় অংশ নেয়ার মাধ্যমে আন্তর্জাতিক প্রতিযোগিতায় স্কটল্যান্ডের অভিষেক ঘটে। ঐ প্রতিযোগিতার খেলাগুলো একদিনের আন্তর্জাতিকের (ওডিআই) মর্যাদা লাভ করে। তিন খেলার সবকটিতেই পরাজিত হয় দলটি ও চার দলের ঐ প্রতিযোগিতায় তারা সর্বশেষ স্থান দখল করে।
২০০৫ সালের ইউরোপীয় চ্যাম্পিয়নশীপে তারা পুনরায় খেলে। এবার তারা কোন জয় পায়নি ও সর্বশেষ স্থান দখল করে। ২০০৭ সালে আয়ারল্যান্ডে অনুষ্ঠিত মহিলাদের বিশ্বকাপ বাছাইপর্বে অংশ নেয়।
দলের একমাত্র অন্য ওডিআইটি হচ্ছে ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে। এ ট্রফিটি ২০০৫ সালের বিশ্বকাপের বাছাইপর্বের খেলা ছিল। নেদারল্যান্ডসে অনুষ্ঠিত ঐ প্রতিযোগিতাটি বিশ্বকাপ বাছাইপর্বের উদ্বোধনী আসর ছিল। ছয় দলকে নিয়ে ঐ প্রতিযোগিতায় তারা পঞ্চম স্থান দখল করে। কেবলমাত্র জাপানের বিপক্ষে তারা জয়ী হয়েছিল।
আঞ্চলিক প্রতিযোগিতার বাইরে স্কটল্যান্ড দুইটি বড় ধরনের প্রতিযোগিতা ২০০৮ সালের বিশ্বকাপ বাছাইপর্ব ও ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা লাভ করে।
২০১৪ সালে স্কটল্যান্ড মহিলাদের কাউন্টি চ্যাম্পিয়নশীপের দ্বিতীয় বিভাগে খেলার সুযোগ পায়। পুরো মৌসুমে দলটি কেবলমাত্র একটি খেলায় পরাজিত হয়েছিল। ২০১৫ সালের শেষদিকে ওয়াইল্ডক্যাটস থাইল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্বে অংশ নেয়।
দলীয় সদস্য
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত স্কটল্যান্ড মহিলা দলের সদস্যদের তালিকা নিম্নরূপ:
থাইল্যান্ডের অর্থনীতি
থাইল্যান্ডের অর্থনীতির ভিত দেশটিকে ক্রমশঃ বৈশ্বিক অঙ্গনে একটি নতুন শিল্পায়ত দেশের দিকে নিয়ে যাচ্ছে। দেশের অর্থনীতি ব্যাপকভাবে রফতানী পণ্যের উপর নির্ভরশীল। মোট অভ্যন্তরীণ উৎপাদনের দুই-তৃতীয়াংশই রফতানী থেকে আসে। ২০১২ সালে থাইল্যান্ডের জাতীয় অর্থনৈতিক ও সামাজিক উন্নয়ন বোর্ডের তথ্য মোতাবেক জানা যায়, মোট জিডিপি ছিল ১১.৩৭৫ ট্রিলিয়ন বাত। থাই অর্থনীতি ৬.৫% হারে বৃদ্ধি পাচ্ছে ও মুদ্রাস্ফীতির হার ৩.০২%। মোট জিডিপি’র ০.৭% উদ্বৃত্ত থাকছে। থাই অর্থনীতি ৩.৮-৪.৩% হারে বৃদ্ধি পাচ্ছে। ২০১৩ সালের প্রথমার্ধ্বে ৪.১% বৃদ্ধি পায়।
ইতিহাস
‘শ্যাম’ নামে পরিচিত থাইল্যান্ড শিল্পায়নের পূর্বে বিদেশীদের সাথে চুক্তিবদ্ধ হয়। শুরুর দিকে পারস্য, আরব দেশ, ভারত ও চীনের বণিকদের সাথে অর্থনৈতিক কেন্দ্র গড়ে তোলে। আয়ুথ্যদের উত্থানে ১৪শ শতকে চীনাদের বাণিজ্যিক কর্মকাণ্ডে নিজেদের সম্পৃক্ত করে ও রাজ্যটি এশিয়ার অন্যতম সমৃদ্ধ বাণিজ্যিক কেন্দ্রে পরিণত হয়।
১৯৭০-এর দশক থেকে ১৯৯৪ সাল পর্যন্ত থাইল্যান্ডের অর্থনীতি ব্যাপকভাবে বাঁধাগ্রস্ত হয়। মার্কিন বিনিয়োগ হ্রাস পায়, বাজেট ঘাটতি দেখা দেয়, তেলের ঊর্ধ্বগতি ও মুদ্রাস্ফীতি দেখা দেয়। ঘরোয়া রাজনীতি অস্থিতিশীল হয়ে পড়ে। ২৫ ডিসেম্বর, ১৯৭৮ তারিখে কম্বোডিয়ায় ভিয়েতনামীদের আগ্রাসনের সূচনা ঘটে। এসময় সমাজতান্ত্রিক দেশগুলোর বিপক্ষে থাইল্যান্ডকে মুখোমুখি হতে হয়। তিনটি সমাজতান্ত্রিক দেশের বিপক্ষে অবস্থান নিয়ে ও জেনারেল নে উইনের সাম্যবাদী বার্মা সরকারের আন্তরিক প্রচেষ্টায় অর্থনৈতিক সঙ্কট থেকে উত্তরণ ঘটিয়ে রফতানী ও পর্যটন খাতকে দাঁড় করানো হয় যা অদ্যাবধি থাই অর্থনীতিতে গুরুত্বপূর্ণ ভূমিকা রাখছে।
রফতানী পণ্য
ধান দেশের প্রধান খাদ্য শস্য। দীর্ঘদিন দেশটি চাউল রফতানীতে শীর্ষস্থানে থাকলেও সাম্প্রতিককালে ভারত ও ভিয়েতনামের কাছ থেকে পিছিয়ে পড়ে।
থাইল্যান্ড বিশ্বের সর্বাধিক চাউল রপ্তানীকারক দেশের মর্যাদা পেয়েছে। কৃষিখাতে ৪৯% থাই নাগরিক কর্মরত রয়েছেন। ১৯৬০-এর দশকে শিল্পায়ত অর্থনীতি থেকে দূরে সরে দেশটি কৃষিখাতের দিকে মনোনিবেশ ঘটায়। ১৯৮০ সালে কৃষিতে ৭০% লোক জড়িত ছিল। ২০০৮ সালে কৃষি, বন ও মৎস্যখাত থেকে মোট জিডিপি’র ৮.৪% আসে। গ্রামীণ এলাকায় গড়ে উঠা খামারে অর্ধেক লোক নিয়োজিত।
চিংড়ি রপ্তানীতেও দেশটি এগিয়ে রয়েছে। অন্যান্য শস্যের মধ্যে নারিকেল, রাবার, সয়াবিন, ইক্ষু উৎপাদন অন্যতম। বিশ্বের তৃতীয় বৃহত্তম সামুদ্রিক খাদ্য রফতানী করে থাকে। থাই হিমায়িত খাদ্য সংস্থার মতে, ২০১৪ সালে ৩ বিলিয়ন ডলারের মাছ রফতানী করে। এ খাতে তিন লক্ষাধিক ব্যক্তি সম্পৃক্ত রয়েছেন।
অর্জনসমূহ
ইন্দোনেশিয়ার পর দক্ষিণ-পূর্ব এশিয়ায় দ্বিতীয় বৃহত্তম অর্থনীতির দেশ হিসেবে থাইল্যান্ডের অবস্থান। ২০১২ সালে মাথাপিছু আয় ছিল ৫,৩৯০ মার্কিন ডলার। কিন্তু, সিঙ্গাপুর, ব্রুনেই ও মালয়েশিয়ার পর দক্ষিণ-পূর্ব এশিয়ায় মাথাপিছু আয়ের দিক দিয়ে মাঝারি সারিতে অবস্থান করছে। ১৯ জুলাই, ২০১৩ তারিখে থাইল্যান্ডে ১৭১.২ বিলিয়ন ডলার বৈদেশিক মুদ্রা সংরক্ষিত আছে যা দক্ষিণ-পূর্ব এশিয়ায় সিঙ্গাপুরের পর দ্বিতীয় স্থানে। এছাড়াও, সিঙ্গাপুরের পর বহিঃবাণিজ্যে দ্বিতীয় স্থানে রয়েছে।
সামাজিক ও উন্নয়নের সূচকে অগ্রগতির ফলে বিশ্বব্যাংক দেশটিকে অন্যতম ‘বৃহৎ উন্নয়নের সফলতার গল্প’ হিসেবে আখ্যায়িত করে। মানব উন্নয়ন সূচকে দেশের অবস্থান ৮৯তম ও এনইএসডিবি’র নতুন দারিদ্র নির্দেশিকায় উল্লিখিত বিষয়ে ১৯৮৮ সালে যেখানে ৬৫.২৬% জাতীয় দারিদ্র রেখা ছিল তা ২০১১ সালে ১৩.১৫% এসে দাঁড়িয়েছে। ২০১৪ সালের প্রথমদিকে ০.৯% বেকারত্বের হার ছিল।
উইলিয়াম শেকসপিয়র
উইলিয়াম শেকসপিয়র (ইংরেজি: William Shakespeare উইলিয়াম্‌ শেইক্‌স্পিয়ার্‌; ব্যাপ্টিজম: ২৩ এপ্রিল, ১৫৬৪; মৃত্যু: ২৩ এপ্রিল, ১৬১৬) ছিলেন একজন ইংরেজ কবি ও নাট্যকার। তাকে ইংরেজি ভাষার সর্বশ্রেষ্ঠ সাহিত্যিক এবং বিশ্বের একজন অগ্রণী নাট্যকার মনে করা হয়। তাকে ইংল্যান্ডের "জাতীয় কবি" এবং "বার্ড অব অ্যাভন" (অ্যাভনের চারণকবি) নামেও অভিহিত করা হয়ে থাকে। তার যে রচনাগুলি পাওয়া গিয়েছে তার মধ্যে রয়েছে ৩৯টি নাটক, ১৫৪টি সনেট, তিনটি দীর্ঘ আখ্যানকবিতা এবং আরও কয়েকটি কবিতা। কয়েকটি লেখা শেকসপিয়র অন্যান্য লেখকদের সঙ্গে যৌথভাবেও লিখেছিলেন। তার নাটক প্রতিটি প্রধান জীবিত ভাষায় অনূদিত হয়েছে এবং অপর যে কোনো নাট্যকারের রচনার তুলনায় অধিকবার মঞ্চস্থ হয়েছে।
শেকসপিয়রের জন্ম ও বেড়ে ওঠা স্ট্যাটফোর্ড অন-অ্যাভনে। মাত্র আঠারো বছর বয়সে তিনি অ্যানি হ্যাথাওয়েকে বিবাহ করেন। অ্যানির গর্ভে শেকসপিয়রের তিনটি সন্তান হয়েছিল। এঁরা হলেন সুসান এবং হ্যামনেট ও জুডিথ নামে দুই যমজ। ১৫৮৫ থেকে ১৫৯২ সালের মধ্যবর্তী সময়ে তিনি অভিনেতা ও নাট্যকার হিসেবে লন্ডনে যথেষ্ট খ্যাতি অর্জন করেছিলেন। লর্ড চেম্বারলেইন’স ম্যান নামে একটি নাট্যকোম্পানির তিনি ছিলেন সহ-সত্ত্বাধিকারী। এই কোম্পানিটিই পরবর্তীকালে কিং’স মেন নামে পরিচিত হয়। ১৬১৩ সালে তিনি নাট্যজগৎ থেকে সরে আসেন এবং স্ট্র্যাটফোর্ডে ফিরে যান। তিন বছর বাদে সেখানেই তার মৃত্যু হয়েছিল। শেকসপিয়রের ব্যক্তিগত জীবন সম্পর্কে নথিভুক্ত তথ্য বিশেষ পাওয়া যায় না। তার চেহারা, যৌনপ্রবৃত্তি, ধর্মবিশ্বাস, এমনকি তার নামে প্রচলিত নাটকগুলি তারই লেখা নাকি অন্যের রচনা তা নিয়ে বিস্তর গবেষণা হয়েছে এবং হচ্ছে।
শেকসপিয়রের পরিচিত রচনাগুলির অধিকাংশই মঞ্চস্থ হয়েছিল ১৫৮৯ থেকে ১৬১৩ সালের মধ্যবর্তী সময়ে। তার প্রথম দিকের রচনাগুলি ছিল মূলত মিলনান্তক ও ঐতিহাসিক নাটক। ষোড়শ শতাব্দীর শেষভাগে তার দক্ষতায় এই দুটি ধারা শিল্পসৌকর্য ও আভিজাত্যের মধ্যগগনে উঠেছিল। এরপর ১৬০৮ সাল পর্যন্ত তিনি প্রধানত কয়েকটি বিয়োগান্ত নাটক রচনা করেন। এই ধারায় রচিত তার হ্যামলেট, কিং লিয়ার ও ম্যাকবেথ ইংরেজি ভাষার কয়েকটি শ্রেষ্ঠ সাহিত্যকীর্তি। জীবনের শেষ পর্বে তিনি ট্র্যাজিকমেডি রচনায় আত্মনিয়োগ করেছিলেন। এই রচনাগুলি রোম্যান্স নামেও পরিচিত। এই সময় অন্যান্য নাট্যকারদের সঙ্গে যৌথভাবেও কয়েকটি নাটকে কাজ করেন তিনি।
তার জীবদ্দশায় প্রকাশিত নাটকগুলির প্রকাশনার মান ও প্রামাণ্যতা সর্বত্র সমান ছিল না। ১৬২৩ সালে তার দুই প্রাক্তন নাট্যসহকর্মী দুটি নাটক বাদে শেকসপিয়রের সমগ্র নাট্যসাহিত্যের ফার্স্ট ফোলিও প্রকাশ করেন।
তার সমকালে শেকসপিয়র ছিলেন একজন সম্মানিত কবি ও নাট্যকার। কিন্তু মৃত্যুর পর তার খ্যাতি হ্রাস পেয়েছিল। অবশেষে ঊনবিংশ শতাব্দীতে খ্যাতির শীর্ষে ওঠেন। রোম্যান্টিকেরা তার রচনার গুণগ্রাহী ছিলেন। ভিক্টোরিয়ানরা রীতিমতো তাঁকে পূজা করতেন; জর্জ বার্নার্ড শ’র ভাষায় যা ছিল চারণপূজা ("bardolatry")। বিংশ শতাব্দীতেও গবেষণা ও নাট্য উপস্থাপনার বিভিন্ন দৃষ্টিকোণ থেকে তার রচনাকে পুনরাবিষ্কার করার চেষ্টা করা হয়। আজও তার নাটক অত্যন্ত জনপ্রিয় ও বহুচর্চিত। সারা বিশ্বের নানা স্থানের সাংস্কৃতিক ও রাজনৈতিক প্রেক্ষাপটে নানা আঙ্গিকে এই নাটকগুলি মঞ্চস্থ ও ব্যাখ্যাত হয়ে থাকে।
জীবনী
উইলিয়াম শেকসপিয়রের পিতা জন শেকসপিয়র ছিলেন একজন সফল গ্লোভার ও অল্ড্যারম্যান। তার আদি নিবাস ছিল স্নিটারফিল্ডে। শেকসপিয়রের মা মেরি আরডেন ছিলেন এক ধনী ভূম্যধিকারী কৃষক পরিবারের সন্তান। শেকসপিয়র জন্মগ্রহণ করেছিলেন স্ট্র্যাটফোর্ড-আপঅন-অ্যাভনে। ১৫৬৪ সালের ২৬ এপ্রিল তার ব্যাপ্টিজম সম্পন্ন হয়। তার জন্মের সঠিক তারিখটি জানা যায় না। তবে ২৩ এপ্রিল অর্থাৎ, সেন্ট জর্জ’স ডে-এর দিনে তার জন্মদিন পালন করার প্রথা রয়েছে। অষ্টাদশ শতাব্দীতে এক গবেষক ভুল করে এই তারিখটিকে শেকসপিয়রের জন্মদিন বলে উল্লেখ করেছিলেন। পরে তারিখটি জীবনীকারেদের কাছে বিশেষ আবেদন সৃষ্টি করে। কারণ, শেকসপিয়র মারা গিয়েছিলেন ১৬১৬ সালের ২৩ এপ্রিল। তিনি তার পিতামাতার আট সন্তানের মধ্যে তৃতীয় এবং জীবিত সন্তানদের মধ্যে সর্বজ্যেষ্ঠ। থাম্ব|শেকসপিয়রের পারিবারিক প্রতীক সেযুগের কোনো লিখিত প্রমাণ না পাওয়া গেলেও, অধিকাংশ জীবনীকার মোটামুটি একমত যে শেকসপিয়র সম্ভবত স্ট্র্যাটফোর্ডের কিং'স নিউ স্কুলে পড়াশোনা করেছিলেন। ১৫৫৩ সালে এই মুক্ত বিদ্যালয়টি সনদ পায়। স্কুলটি শেকসপিয়রের বাড়ি থেকে পৌনে-এক মাইল দূরে অবস্থিত ছিল। এলিজাবেথীয় যুগে গ্রামার স্কুলগুলির মান সর্বত্র সমান ছিল না। তবে স্কুলগুলির পাঠ্যক্রম সারা ইংল্যান্ডেই আইন দ্বারা নির্দিষ্ট করা ছিল। এই কারণে মনে করা হয়, স্কুলে লাতিন ব্যাকরণ ও ধ্রুপদি সাহিত্যের বিস্তারিত পাঠ দেওয়া হত।
thumb|left|স্ট্র্যাটফোর্ড-আপঅন-অ্যাভনে জন শেকসপিয়রের বাড়ি, এটিকে [[উইলিয়াম শেকসপিয়রের জন্মস্থল|শেকসপিয়রের জন্মস্থল মনে করা হয়।]]
১৮ বছর বয়সে শেকসপিয়র ২৬ বছর বয়সী অ্যানি হ্যাথাওয়েকে বিবাহ করেন। ১৫৮২ সালের ২৭ নভেম্বর ওরসেস্টরের অ্যাংলিক্যান ডায়োসিসের কনসিস্টরি কোর্ট একটি বিবাহ লাইসেন্স জারি করেছিল। দু-দিন বাদে হ্যাথাওয়ের প্রতিবেশীরা একটি বন্ড পোস্ট করে জানান যে, বিবাহের কোনো আইনগত দাবি আদায় বাকি নেই। খুবই তাড়াহুড়োর মধ্যে দিয়ে তাদের বিবাহ অনুষ্ঠান সম্পন্ন হয়েছিল। ওরসেস্টরের চ্যান্সেলর "ম্যারেজ ব্যানস" প্রচলিত প্রথায় তিন বার পাঠের বদলে মাত্র এক বার পাঠের অনুমতি দেন। বিয়ের ছয় মাস পরে অ্যানি সুজানা নামে একটি মেয়ের জন্ম দিয়েছিলেন। ১৫৮৩ সালের ২৬ মে তার ব্যাপ্টজম হয়। এর প্রায় দুই বছর বাদে শেকসপিয়র দম্পতির হ্যামনেট নামে এক পুত্র ও জুডিথ নামে এক কন্যা জন্মায়। এরা ছিল যমজ। ১৫৮৫ সালের ২ ফেব্রুয়ারি এদের ব্যাপ্টিজম হয়। হ্যামনেটের মৃত্যু হয়েছিল মাত্র এগারো বছর বয়সে। তার মৃত্যুর কারণ জানা যায় না। ১৫৯৬ সালের ১১ অগস্ট তাকে সমাধিস্থ করা হয়।
যমজ সন্তানের জন্মের পর শেকসপিয়রের পরবর্তী ঐতিহাসিক উল্লেখ পাওয়া যায় ১৫৯২ সালে লন্ডনের একটি মঞ্চদৃশ্যের বর্ণনায়। ১৫৮৫ থেকে ১৫৯২ পর্যন্ত বছরগুলিকে বিশেষজ্ঞেরা তাই শেকসপিয়রের জীবনের "হারানো বছর" বলে উল্লেখ করে থাকেন। জীবনীকারেরা নানা অপ্রামাণিক গল্পের ভিত্তিতে এই পর্বের এক একটি বিবরণ প্রস্তুত করেছেন। শেকসপিয়রের প্রথম জীবনীকার তথা নাট্যকার নিকোলাস রো স্ট্র্যাটফোর্ডের একটি কিংবদন্তির উল্লেখ করে বলেছেন, হরিণ রান্না করার অপরাধে বিচারের হাত থেকে বাঁচতে শহর ছেড়ে লন্ডনে পালিয়ে গিয়েছিলেন শেকসপিয়র। অষ্টাদশ শতাব্দীতে প্রচলিত আর একটি গল্প হল, শেকসপিয়র লন্ডনের থিয়েটার পৃষ্ঠপোষকদের ঘোড়ার রক্ষণাবেক্ষণের মাধ্যমে নাট্যশালায় কাজ করতে শুরু করেন। জন অব্রে লিখেছেন শেকসপিয়র গ্রামের স্কুলশিক্ষকের চাকরি করতেন। বিংশ শতাব্দীর কয়েকজন গবেষকের মতে ল্যাঙ্কাশায়ারের আলেকজান্ডার হঘটন নামে এক ক্যাথলিক ভূস্বামী তাকে স্কুলশিক্ষক রূপে নিয়োগ করেছিলেন। এই ব্যক্তি তার উইলে "উইলিয়াম শেকশ্যাফট" নামে এক ব্যক্তির নাম উল্লেখ করেছিলেন। তবে এই সব গল্পের সমর্থনে কোনো প্রমাণ পাওয়া যায় না। এই সব গল্পই তার মৃত্যুর পর প্রচলিত হয়েছিল। অন্যদিকে ল্যাঙ্কাশায়ার অঞ্চলে শেকশ্যাফট একটি সাধারণ নাম।
নাটকের বর্গবিভাজন
thumb|right|দ্য প্লেজ অব উইলিয়াম শেকসপিয়র, স্যার জন গিলবার্ট, ১৮৪৯ ১৬২৩ সালে ফার্স্ট ফোলিওতে প্রকাশিত শেকসপিয়রের ৩৬টি নাটককে উক্ত ফোলিওতে তিনটি শ্রেণিতে ভাগ করা হয়। এগুলি হল: মিলনান্তক (কমেডি), ঐতিহাসিক (হিস্ট্রি) ও বিয়োগান্তক (ট্রাজেডি)। যে দুটি নাটক ফোলিওর অন্তর্ভুক্ত হয়নি, সেগুলি হল দ্য টু নোবল কিনসমেন ও পেরিক্লিস, প্রিন্স অব টায়ার। বিশেষজ্ঞরা মনে করেন, এই দুই নাটকের অধিকাংশটাই শেকসপিয়রের রচনা। সেই হিসেবে এই দুটি নাটককেও শেকসপিয়রের নাট্যসাহিত্যের অন্তর্ভুক্ত করে নেওয়া হয়েছে। শেকসপিয়রের কোনো কবিতাই ফোলিওর অন্তর্ভুক্ত হয়নি।
ঊনবিংশ শতাব্দীর শেষভাগে এডওয়ার্ড ডওডেন শেকসপিয়রের শেষ জীবনের চারটি কমেডিকে "রোম্যান্স" নামে চিহ্নিত করেন। যদিও কোনো কোনো বিশেষজ্ঞ এই চারটি নাটককে "ট্রাজিকমেডি" নামে চিহ্নিত করার পক্ষপাতি। এ নাটকগুলো এবং দ্য নোবল কিনসমেন নাটকটি নিচে তারকা (*) চিহ্নিত। ১৮৯৬ সালে ফ্রেডরিক এস. বোয়াস অল’স ওয়েল দ্যাট এন্ডস ওয়েল, মেজার ফর মেজার, ট্রলিয়াস অ্যান্ড ক্রেসিডা ও হ্যামলেট নাটক চারটির জন্য "প্রবলেম প্লে" নামে একটি শব্দ ব্যবহার করেন। তিনি লেখেন, "বিষয়বস্তুগত সমতা ও সমধর্মিতা-সম্পন্ন নাটকগুলিকে নিছক কমেডি বা ট্রাজেডি বলা যায় না। তাই আমাদের আজকের থিয়েটার থেকে যথোপযুক্ত শব্দ ব্যবহার করতে হবে এবং এ নাটকগুলোকে শেকসপিয়রের "প্রবলেম প্লে" শ্রেণির অন্তর্গত করতে হবে।" এই শব্দবন্ধটি যথেষ্ট বিতর্ক সৃষ্টি করেছিল। কখনও কখনও অন্যান্য নাটকের ক্ষেত্রেই এই শব্দবন্ধটি ব্যবহৃত হত। তবে এর ব্যবহার বন্ধ হয়নি। যদিও হ্যামলেট নাটকটি নির্দিষ্টভাবেই ট্রাজেডি শ্রেণিভুক্ত হয়ে আছে। অন্যান্য "প্রবলেম প্লে"-গুলি জোড়া ছোরা (‡) চিহ্নিত হল।
যেসব নাটকগুলো অংশত শেকসপিয়রের লেখা সেগুলিকে নিচে ছোরা চিহ্নিত (†) করা হল। অন্য যেসব লেখা কখনও সখনও তার লেখা বলে উল্লিখিত হয়ে থাকে, সেগুলি "অপ্রামাণিক রচনা" অংশের অন্তর্ভুক্ত হল।
বাংলা সাহিত্যে প্রভাব
উইলিয়াম শেক্সপিয়র রচিত কমেডি অফ এররস্ অবলম্বনে ১৮৬৯ সালে ঈশ্বরচন্দ্র বিদ্যাসাগর-এর হাতে রচিত হয় বাংলা গ্রন্থ ভ্রান্তিবিলাস। উল্লেখ্য, শোভাবাজার রাজবাড়িতে আনন্দকৃষ্ণ বসুর কাছে তিনি শেকসপিয়রের পাঠ নেন। কথিত আছে, মাত্র পনেরো দিনে তিনি কমেডি অফ এরর-এর এই ভাবানুবাদটি রচনা করেছিলেন।
উদ্ধার
উদ্ধার ১৯৪৯ সালে এস এস কুলকার্নি পরিচালিত বলিউড চলচ্চিত্র এবং দেব আনন্দ, ভারত ভূষণ ও নিরুপা রায় অভিনীত।
দ্রাঘিমারেখা
দ্রাঘিমারেখা বা দ্রাঘিমা বা মধ্যরেখা হল পৃথিবীর উপর দিয়ে কল্পিত কতকগুলি নির্দিষ্টভাবে বিন্যস্ত মহাবৃত্তের অর্ধেক। এদের বিস্তার উত্তর মেরু থেকে দক্ষিণ মেরু পর্যন্ত অর্থাৎ এরা উত্তর-দক্ষিণে বিস্তৃত। একটি দ্রাঘিমার উপরিস্থিত সমস্ত বিন্দুর দ্রাঘিমাংশ সমান হয়। প্রতিটি দ্রাঘিমারেখা সমস্ত সমাক্ষরেখার সাথে লম্বভাবে অবস্থান করে। দ্রাঘিমারেখাগুলির দৈর্ঘ্য পরস্পর সমান, কারণ এদের প্রতিটিই পৃথিবীর উপরিস্থিত এক একটি মহাবৃত্তের অর্ধেক। এদের দৈর্ঘ্য ২০,০০৩.৯৩ কিমি (১২,৪২৯.৯ মাইল)।
নিমগাছী ডিগ্রী কলেজ
নিমগাছী ডিগ্রী কলেজ  রায়গঞ্জ উপজেলার সিরাজগঞ্জ জেলা   বাংলাদেশের একটি বেসরকারি কলেজ । এই কলেজটি "নিমগাছি  কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।
ইতিহাস
উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে।
অনুষদ সুমহ
উচ্চ মাধ্যমিক
অর্জন
দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ণ হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে।
ভবিষৎ পরিকল্পনা
নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা।
কুশিং সিনড্রোম
থাম্ব|কুশিং সিন্ড্রোমের সংক্ষিপ্ত বিবরণ কুশিং সিনড্রোম (ইংরেজি:Cushing Syndrome) হল, কর্টিসল হরমোনের নিয়ন্ত্রণহীন বৃদ্ধির ফলে উদ্ভূত সকল সমস্যা। উচ্চমাত্রায় গ্লুকোকর্টিকয়েড ড্রাগ গ্রহণ কিংবা অতিরিক্ত কর্টিসল, অ্যাড্রেনোকর্টিকোট্রপিক হরমোন (ACTH) এর কারণেও হতে পারে। পিটুইটারি গ্রন্থিতে টিউমার হলে অতিরিক্ত ACTH ক্ষরণ হয় যা অ্যাড্রেনাল গ্রন্থিকে কর্টিসল তৈরিতে উদ্বুদ্ধ করে। গ্লুকোকর্টিকয়েড জনিত কারণ ছাড়া এই কারণই ৭০ ভাগ দায়ী। কুশিং রোগ থেকে কুশিং সিনড্রোম পৃথককরণের সহজ উপায় হল কুশিং সিনড্রোমে ACTH এর মাত্রা কম থাকে। এর কারণ কর্টিসল নেগেটিভ ফিডব্যাক মেকানিজম এর মাধ্যমে হাইপোথ্যালামাস এবং সম্মুখ পিটুইটারিকে নিবারণ করে থাকে।
লতিফুর রহমান (বিচারপতি)
বিচারপতি লতিফুর রহমান (জন্ম: ১লা মার্চ ১৯৩৬ - মৃত্যু: ৬ই জুন ২০১৭) ছিলেন বাংলাদেশের সাবেক প্রধান বিচারপতি ও ২০০১ সালের তত্ত্বাবধায়ক সরকারের প্রধান উপদেষ্টা।
প্রারম্ভিক জীবন
লতিফুর রহমান ১লা মার্চ ১৯৩৬ সালে ঝিনাইদহ জেলার মহেশপুর উপজেলায় জন্মগ্রহণ করেন।
কর্মজীবন
পেশাজীবনের শুরুতে লতিফুর রহমান কায়েদে আজম কলেজ (বর্তমান শহিদ সোহরাওয়ার্দি কলেজ) ও জগন্নাথ কলেজ-এ (বর্তমান জগন্নাথ বিশ্ববিদ্যালয়) প্রভাষক হিসেবে কাজ করেন। ১৯৬০ সাল থেকে তিনি ঢাকা হাই কোর্টে আইন পেশা শুরু করেন। তিনি শুরুতেই এম.এইচ. খন্দকারের নিকট শিক্ষানবিশ ছিলেন। জনাব খন্দকার বাংলাদেশের প্রথম এটর্নি জেনারেল ছিলেন। ১৯৭৯ সালে লতিফুর রহমান সুপ্রিম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ লাভ করেন। ১৯৮১ সালে তার বিচারকের চাকুরি স্থায়ী হয়। ১৫ জানুয়ারি ১৯৯১ তিনি সুপৃম কোর্টের আপিল বিভাগের বিচারপতি হিসেবে নিয়োগ লাভ করেন। ২০০০ সালের ১ জানুয়ারি তিনি দেশের প্রধান বিচারপতি হিসেবে দায়িত্ব গ্রহণ করেন। ২৮ ফেব্রুয়ারি তিনি প্রধান বিচারপতি থাকাকালীন অবসর গ্রহণ করেন।
তত্ত্বাবধায়ক সরকার
সর্বশেষ অবসর প্রাপ্ত বিচাপতি হিসেবে তিনি ২০০১ সালের ১৫ জুলাই তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। দায়িত্ব গ্রহণের ৩০ মিনিটের মধ্যে তিনি ১৩ জন সচিবকে ওএসডি করে। অষ্টম জাতীয় সংসদের নির্বাচন অনুষ্ঠিত হয় ১ অক্টোবর ২০০১ সালে এবং লতিফুর রহমান ১০ অক্টোবর নতুন প্রধানমন্ত্রী বেগম খালেদা জিয়ার কাছে ক্ষমতা হস্তান্তর করেন। তার অধীনে অনুষ্ঠিত নির্বাচন দেশে-বিদেশে ব্যাপক বিতর্কের জন্ম দেয়। বিএনপি এই নির্বাচনে দুই-তৃতীয়াংশ আসনে জয় লাভ করে এবং আওয়ামী লীগ ৫৮ টি আসন পায়। আওয়ামী লীগ সভানেত্রী শেখ হাসিনা এই নির্বাচনের ফলাফল প্রাথমিক ভাবে প্রত্যাখ্যান করে শপথ নিতে অস্বীকার করে।
রচনা
প্রধান উপদেষ্টার দায়িত্ব হস্তান্তরের পর বিচারপতি লতিফুর রহমান তার উপদেষ্টা থাকা কালীন অভিজ্ঞতা নিয়ে তত্ত্বাবধায়ক সরকারের দিন গুলি ও আমার কথা নামের একটি বই লিখেন।
মৃত্যু
৬ই জুন ২০১৭ সালে মঙ্গলবার সকালে রাজধানীর সমরিতা হাসপাতালে চিকিৎসাধীন অবস্থায় তিনি মারা যান।
কলকাতা প্রমাণ সময়
কলকাতা প্রমাণ সময় ছিল ১৮৮৪ সালে ব্রিটিশ ভারতে চালু হওয়া ভারতের দুটি সময় অঞ্চলের একটি। মার্কিন যুক্তরাষ্ট্রের রাজধানী ওয়াশিংটন ডি. সি. শহরে অনুষ্ঠিত আন্তর্জাতিক দ্রাঘিমারেখা সম্মেলনে এই অঞ্চলটি স্থাপিত হয়। এই সম্মেলনে স্থির হয়েছিল যে ভারতে দুটি সময় অঞ্চল গঠিত হবে। একটি হবে কলকাতা (৯০ ডিগ্রি পূর্ব দ্রাঘিমারেখা) ও অন্যটি হবে বোম্বাই (বর্তমান মুম্বই, ৭৫ ডিগ্রি পূর্ব দ্রাঘিমারেখা)।
কলকাতা প্রমাণ সময় ভারতীয় প্রমাণ সময়ের চেয়ে চব্বিশ মিনিট এবং বোম্বাই প্রমাণ সময়ের চেয়ে এক ঘণ্টা তিন মিনিট এগিয়ে ছিল। মাদ্রাজ প্রমাণ সময়ের চেয়ে এটি বত্রিশ মিনিট কুড়ি সেকেণ্ড এগিয়ে ছিল। ১৯০৬ সালের ১ জানুয়ারি ভারতীয় প্রমাণ সময় চালু হলেও কলকাতা প্রমাণ সময় কার্যকর থেকেই যায়। ১৯৪৮ সালে ভারতীয় প্রমাণ সময়ের স্বার্থে এই কলকাতা প্রমাণ সময় পরিত্যক্ত হয়।
ব্রিটিশ ভারতে ঊনবিংশ শতাব্দীর শেষাংশে কলকাতা প্রমাণ সময় বিশেষ প্রভাবশালী ছিল। এই সময় ধরেই মহাজাগতিক ও ভৌগোলিক ঘটনাবলি নথিভুক্ত করা হত। কথিত আছে, লিটন স্ট্র্যাচের কাকা উইলিয়াম স্ট্রাচে একবার কলকাতায় এসেছিলেন এবং জীবনের বাকি ছাপ্পান্ন বছর তিনি নিজের ঘড়িটিকে কলকাতা প্রমাণ সময়ের সঙ্গে মিলিয়ে রাখতেন।  জেমস ক্ল্যাভেল তার কিং র‍্যাট উপন্যাসে দেখিয়েছেন "কলকাতা প্রমাণ সময়" ধরে খবর সম্প্রচারিত হচ্ছে।
কুয়েতের সাধারণ নির্বাচন, ১৯৬৭
১৯৬৭ সালের ২৫ জানুয়ারি কুয়েতে সাধারণ নির্বাচন অনুষ্ঠিত হয়। সরকারপন্থী প্রার্থীরা সংসদে সবচেয়ে বড় ব্লক থেকে যায়। ভোটার উপস্থিতি ছিল ৬৫.৬%।
ভৌগোলিক স্থানাঙ্ক ব্যবস্থা
thumb|300px|[[পৃথিবীর মানচিত্রে অক্ষাংশ (অনুভূমিক রেখা) এবং দ্রাঘিমাংশ (উল্লম্ব রেখা) দেখানো হয়েছে, Eckert VI projection; বড় সংস্করন (পিডিএফ, 1.8MB)]]
ভৌগোলিক স্থানাঙ্ক ব্যবস্থা অথবা Geographic Co-ordinate System সংক্ষেপে GCS হল তিনটি স্থানাঙ্ক মানের সাহায্যে পৃথিবীর যেকোন স্থানের অবস্থান সুনির্দিষ্ট করার একটি ব্যবস্থা। এই ব্যবস্থার ফলে পৃথিবীর যেকোন স্থানের একটি অনন্য স্থানাঙ্ক থাকে। স্থানাঙ্ক ব্যবস্থার তিনটি মাত্রা হচ্ছে অক্ষাংশ, দ্রাঘিমাংশ এবং সমুদ্রপৃষ্ঠ থেকে উচ্চতা বা গভীরতা।
ইতিহাস
ভৌগোলিক স্থানাঙ্ক ব্যবস্থা উদ্ভাবনের কৃতিত্ব সাইরিনের 'ইরাটোসথেনিস' এর, যিনি খ্রিস্টপূর্ব ৩য় শতাব্দীতে আলেকজান্দ্রিয়ার লাইব্রেরিতে 'জিওগ্রাফী' রচনা করেন। এক শতাব্দী পরে, নিসিয়ার 'হিপারকাস' সৌর উচ্চতার পরিবর্তে নাক্ষত্রিক পরিমাপ থেকে অক্ষাংশ নির্ধারণ করেন এবং চন্দ্রগ্রহণের সময় দ্বারা দ্রাঘিমাংশ নির্ধারণ করে এই সিস্টেমে উন্নতি করেছিলেন।
১ম বা ২য় শতাব্দীতে, টায়ারের 'মারিনাস' একটি বিস্তৃত গেজেটিয়ার এবং গাণিতিকভাবে প্লট করা বিশ্বের মানচিত্র সংকলন করেছিলেন যা প্রাইম মেরিডিয়ান থেকে পশ্চিম আফ্রিকার উপকূলে ক্যানারি বা কেপ ভার্দে এবং এশিয়া মাইনর এর রোডস দ্বীপের উত্তরে বিস্তৃত। টলেমি 'গ্রীষ্মের মাঝামাঝি দিনের দৈর্ঘ্যের পরিপ্রেক্ষিতে' অক্ষাংশ পরিমাপের পরিবর্তে দ্রাঘিমাংশ এবং অক্ষাংশ উভয় বিবেচনার জন্য মারিনাসকে কৃতিত্ব দেন। টলেমি নিরক্ষরেখা থেকে অক্ষাংশ পরিমাপ করেন ।
9ম শতাব্দীতে টলেমির কাজটি আরবি ভাষায় অনুবাদ করার পর, আল-খোয়ারিজমি  'বুক অফ দ্য ডেসক্রিপশন অফ দ্য আর্থ' এ ভূমধ্যসাগরের দৈর্ঘ্য সম্পর্কে মারিনাস এবং টলেমির ভুল সংশোধন করেন,  যার ফলে মধ্যযুগীয় আরবি মানচিত্র  টলেমির লাইনের 10° পূর্বে  'প্রধান মেরিডিয়ান' লাইন ব্যবহার করে। । 1300 সালে  টলেমির লেখা 'ম্যাক্সিমাস প্ল্যানুডস' পুনরুদ্ধারের পর ইউরোপে গাণিতিক কার্টোগ্রাফি পুনরায় শুরু হয়; 1407 সালের দিকে জ্যাকোপো ডি'অ্যাঞ্জেলো ফ্লোরেন্সে পাঠ্যটি ল্যাটিন ভাষায় অনুবাদ করেন।
1884 সালে, মার্কিন যুক্তরাষ্ট্র আন্তর্জাতিক মেরিডিয়ান সম্মেলনের আয়োজন করে, যেখানে পঁচিশটি দেশের প্রতিনিধিরা অংশগ্রহণ করে। তাদের মধ্যে বাইশ জন ইংল্যান্ডের গ্রিনউইচের রয়্যাল অবজারভেটরির দ্রাঘিমাংশকে শূন্য-রেফারেন্স লাইন হিসেবে গ্রহণ করতে সম্মত হয়। ডোমিনিকান রিপাবলিক, প্রস্তাবের বিরুদ্ধে ভোট দেয়, ফ্রান্স এবং ব্রাজিল বিরত থাকে।
প্রথম ও দ্বিতীয় মাত্রা: অক্ষাংশ এবং দ্রাঘিমাংশ
প্রাচীন ব্যাবিলিয়ন তত্ত্ব, যা পরে গ্রিক দার্শনিক ভুগোলবিদ টলেমি পরিবর্ধিত করেছেন, অনুসারে পূর্ণ বৃত্ত ৩৬০ ডিগ্রীতে (৩৬০°) বিভক্ত।
এই দুটি কোণের মাধ্যমে ভূপৃষ্ঠের যেকোন স্থানের আনুভূমিক অবস্থান নির্ণয় করা সম্ভব।
উদাহরণস্বরুপ ঢাকার অক্ষাংশ ২৩°৪২′০″ উত্তর এবং দ্রাঘিমাংশ ৯০°২২′৩০″ পূর্ব (23.7°N, 90.375°W)। সুতরাং পৃথিবীর কেন্দ্র থেকে বিষুবরেখার ২৩°৪২′০″ উত্তরে ও গ্রীনউইচ থেকে ৯০°২২′৩০″ পূর্বে অঙ্কিত কোন ভেক্টর রেখা ঢাকার মাঝ দিয়ে যাবে।
সাধারণত ডিগ্রীকে মিনিটে (এক ডিগ্রীর ৬০ ভাগের একভাগ, সংকেত ′ অথবা "m") এবং সেকেন্ডে (এক মিনিটের ৬০ ভাগের একভাগ, সংকেত ″ অথবা "s") ভাগ করেও প্রকাশ করা হয়। ডিগ্রী প্রকাশের কয়েকটি রীতি রয়েছে:
DM অথবা DMS থেকে DD তে পরিনত করতে ব্যবহার করতে হয়, দশমিক ডিগ্রী = ডিগ্রীর পূর্ণসংখ্যা + মিনিটকে ৬০ দিয়ে ভাগ করে প্রাপ্ত ভাগফল + সেকেন্ডকে ৩৬০০ দিয়ে ভাগ করে প্রাপ্ত ভাগফল। DMS সবচেয়ে বেশি ব্যবহৃত হয় এবং মানচিত্র, গ্লোবাল পজিশনিং সিস্টেম বা জিপিএস  প্রভৃতিতে এটি দেখা যায়।
অক্ষাংশ ও দ্রাঘিমাংশ বিভিন্ন স্থানাঙ্ক ব্যবস্থার জন্য বিভিন্ন হতে পারে। এরকম ভিন্ন স্থানাঙ্ক ব্যবস্থার উদাহরণ হচ্ছে WGS 84 যা সকল জিপিএস যন্ত্রপাতিতে ব্যবহৃত হচ্ছে। সহজ ভাষায়, বিভিন্ন স্থানাঙ্ক ব্যবস্থার জন্য একই স্থানের অক্ষাংশ ও দ্রাঘিমাংশের মান আলাদা হতে পারে।
এন আভান্ত
এন আভান্ত (সামনে)(সেশেল ক্রেওল: En Avant) সেশেলের জাতীয় সঙ্গীত। ১৯৭৬ সালে একে অবলম্বন করা হয়েছিল। এই গানের লেখক এবং সুরকারের নাম অজানা।
জর্জ ক্যাডল প্রাইজ
দ্য রাইট অনারেবল জর্জ ক্যাডল প্রাইজ, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।
প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারণ নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠনমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।
সম্মান
দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান দ্য অর্ডার অফ ন্যাশনাল হিরো প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি ইমপেরিয়াল প্রাইভে কাউন্সিলের সদস্য মনোনীত হন।
মৃত্যু
প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।
কমল ভট্টাচার্য
কমল ভট্টাচার্য (জন্ম ১৫ জুন ১৯৩৬) একজন ভারতীয় প্রাক্তন ক্রিকেটার। তিনি বাংলা ও রেলওয়ের হয়ে প্রথম-শ্রেণীর ক্রিকেট খেলেছেন।
সিকিম ডেমোক্রেটিক ফ্রন্ট
সিকিম ডেমোক্রেটিক ফ্রন্ট (এসডিএফ) হলো ভারতের সিকিম রাজ্যের একটি আঞ্চলিক রাজনৈতিক দল। এটি ১২ ডিসেম্বর ১৯৯৪ থেকে ২৩ মে ২০১৯ পর্যন্ত সিকিমে শাসক দল ছিল।
ইতিহাস
দলটি ১৯৯৩ সালে পবন কুমার চামলিং দ্বারা প্রতিষ্ঠিত হয়েছিল। এটি ১৯৯৪ থেকে ২০১৯ সাল পর্যন্ত পবন কুমার চামলিংকে মুখ্যমন্ত্রী হিসাবে সিকিম রাজ্য শাসন করেছে। ১৯৯৯ এবং ২০০৪ সালের রাজ্য নির্বাচনে দলটি তার অবস্থান সুসংহত করে। এটি ২০০৪ সালের নির্বাচনে ৩২ টি বিধানসভা আসনের মধ্যে ৩১ টি জিতেছিল। ২০০৯ সালের বিধানসভা নির্বাচনে, দলটি ৩২টি আসনের সবকটিতে জয়লাভ করে। এটি একমাত্র লোকসভা আসনটিও ধরে রেখেছে। ২০১৪ সালের বিধানসভা নির্বাচনে এসডিএফ ২২টি আসন জিতেছে এবং ক্ষমতা ধরে রেখেছে।
কুয়েতের সাধারণ নির্বাচন, ১৯৭১
১৯৭১ সালের ২৩ জানুয়ারি কুয়েতে সাধারণ নির্বাচন অনুষ্ঠিত হয়। মোট ১৮৩ জন প্রার্থী নির্বাচনে প্রতিদ্বন্দ্বিতা করেন, যা দেখেছিল সরকার সমর্থক প্রার্থীরা সংসদের বৃহত্তম ব্লক হিসেবে রয়ে গেছে। ভোটারের উপস্থিতি ছিল ৫১.৬%।
সিকিম ডেমোক্রেটিক ফ্রন্ট
ইতিহাস
পবন কুমার চামলিং ২০১৯ সালের সিকিম বিধানসভা নির্বাচনের পরে মুখ্যমন্ত্রী পদ থেকে পদত্যাগ করেছিলেন কারণ প্রাক্তন সদস্য প্রেম সিং তামাং-এর সিকিম ক্রান্তিকারী মোর্চা দল ৩২টির মধ্যে ১৭টি আসনে জয়ী হয়ে সরকার গঠন করেছিল। এসডিএফ দল বাকি ১৫টি আসনে জিতেছে। কিন্তু ২০১৯ সালের আগস্টে, ১০ জন বিধায়ক ভারতীয় জনতা পার্টিতে যোগদানের জন্য তার দল ত্যাগ করেন এবং একই মাসে আরও দুইজন বিধায়ক সিকিম ক্রান্তিকারী মোর্চায় যোগ দেন। এইভাবে পবন কুমার চামলিংকে তার দলের একমাত্র বিধায়ক বানিয়েছেন।
এভারেস্ট হাউস
এভারেস্ট হাউস হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল ভবন। এটি জওহরলাল নেহেরু রোডে অবস্থিত। এভারেস্ট হাউস চ্যাটার্জি ইন্টারন্যাশানাল সেন্টারের পরে কলকাতার দ্বিতীয় বৃহত্তম বহুতল ভবন। এটি একটি বাণিজ্যিক ভবন। ১৯৭৮ সালে এটির নির্মাণকাজ শেষ হয়। ২১ তলা এই বাড়িটির উচ্চতা । এই বাড়ির নিচের তলায় একাধিক শোরুম আছে।
মাইক পর্টনয়
মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃৎ, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শ্রেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার মর্ডান ড্রামার ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন।
চরিত্রহীন (চলচ্চিত্র)
চরিত্রহীন হল বেবী ইসলাম পরিচালিত ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায় রচিত চরিত্রহীন উপন্যাস অবলম্বনে নির্মিত এই চলচ্চিত্রে শ্রেষ্ঠাংশে অভিনয় করেছেন মীনা খান, শেলী, প্রবীর মিত্র, গোলাম মুস্তাফা, রওশন জামিল, ও আনোয়ার হোসেন। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে।
সঙ্গীত
ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির।
হিজলি ডিটেনশন ক্যাম্প
হিজলি ডিটেনশন ক্যাম্প (ইংরেজি: Hijli Detention Camp) ছিল ব্রিটিশ ভারতের একটি ডিটেনশন ক্যাম্প। অধুনা ভারতের পশ্চিমবঙ্গ রাজ্যের খড়গপুর শহরের কাছে হিজলিতে (পূর্বতন হিজলি রাজ্যের অন্তর্গত) এই ক্যাম্পটি অবস্থিত ছিল। বিংশ শতাব্দীতের প্রথমার্ধে ভারতের স্বাধীনতা আন্দোলনের সময় এই ক্যাম্পটি গুরুত্বপূর্ণ ভূমিকা পালন করে।
অসহযোগ আন্দোলনে যোগ দেওয়া স্বাধীনতা সংগ্রামী এবং সশস্ত্র বিপ্লবীদের সংখ্যা এত বৃদ্ধি পেয়েছিল যে ব্রিটিশ সরকার তাদের সাধারণ জেলে স্থান দিতে অসমর্থ হয়। তাই সরকার কয়েকটি নতুন ডিটেনশন ক্যাম্প গঠন করার সিদ্ধান্ত নেয়। প্রথম ক্যাম্পটি স্থাপিত হয় বক্সা দূর্গে। ১৯৩০ সালে হিজলি ডিটেনশন ক্যাম্প স্থাপিত হয়। ১৯৩১ সালে সন্তোষ কুমার মিত্র ও তারকেশ্বর সেনগুপ্ত নামে দুই স্বাধীনতা সংগ্রামী এই ক্যাম্পেই পুলিশের গুলিতে নিহত হন। সুভাষচন্দ্র বসু তাদের মৃতদেহ সংগ্রহ করতে এখানে আসেন। রবীন্দ্রনাথ ঠাকুর এবং বিশিষ্ট নেতারা এই ঘটনার প্রতিবাদ করেন। "হিজলি গুলিচালনার ঘটনা" নামে পরিচিত এই ঘটনাটিই ভারতের কোনো জেল বা ডিটেনশন ক্যাম্পে গুলিচালনার একমাত্র ঘটনা।
স্বাধীনতার পর ১৯৫১ সালে হিজলি ডিটেনশন ক্যাম্প প্রাঙ্গনেই আইআইটি খড়গপুর স্থাপিত হয়। ১৯৯০ সালে পূর্বতন ডিটেনশন ক্যাম্পের কিছু অংশ নিয়ে চালু হয় নেহেরু বিজ্ঞান ও প্রযুক্তি সংগ্রহশালা।
জাতিস্মর
জাতিস্মরদের পূর্বজন্ম মনে রাখার অলৌকিক ক্ষমতা থাকে। প্রায় ২০ শতাংশ মার্কিনী পুনর্জন্মে বিশ্বাস করে। জাতিস্মরদের অস্তিত্ব মেনে নেওয়া মানে পূর্বজন্ম এবং পুনর্জন্মে বিশ্বাস করা। যাঁরা জাতিস্মরদের সন্দেহের চোখে দেখেন তারা বলেন যে এই পূর্বজন্ম মনে রাখা স্বপ্ন ছাড়া আর কিছুই নয়। আবার অনেক বৈজ্ঞানিক বলেন যে পুনর্জন্মকে বিজ্ঞানসম্মতভাবে প্রমাণ করা সম্ভব। পৃথিবীর বহু স্থানে ছোট শিশুরা নিজেদের জাতিস্মর হিসাবে ঘোষণা করে। এদের বয়স সাধারণত দুই থেকে পাঁচ বছর হয়। অনেক সময় এরা, এদের ব্যবহারে, একরকম ভীতি প্রদর্শন করে। দেখা যায় যে ওই শিশুদের পূর্বজন্ম সংক্রান্ত বক্তব্যে ভীতির কারণ পাওয়া যায় । বহু ক্ষেত্রে জাতিস্মরের পূর্বজন্মের পরিবারের সঙ্গে বর্তমান জন্মের পরিবারের কোন সম্পর্ক অথবা পরিচয় থাকে না। সাধারণত সাত বছর বয়স অবধি জাতিস্মরেরা পূর্ব জীবন মনে রাখতে পারে। ক্যারল ব্যোমানের বইয়ে জাতিস্মরদের বিবরণ আছে। ক্যারল মনে করেন জাতিস্মরদের পূর্বজন্মের বিবরণ কল্পনা প্রসূত নয়। ওনার মতে কল্পনা মনের ব্যাপার। জাতিস্মরদের কাছে পূর্বজীবন হল সত্যি ঘটনার পূণাঙ্গ মানসিক চিত্র। একমাত্র একজন সূক্ষ অনুভূতিসম্পন্ন মানুষের পক্ষেই এর তফাৎ করা সম্ভব।